cyanic-selkie/wikianc huggingface dataset:
রামেশ্বর বন্দ্যোপাধ্যায়
তার মৃত্যুর পর কলকাতার রাস্তায় বিশাল মিছিলের আয়োজন করা হয়। ২২ নভেম্বর কলকাতায় দুই মাইল দীর্ঘ একটি মিছিলের আয়োজন করা হয়। এতে কমপক্ষে ২,৫০০০ জন ছাত্র অংশ নেয় এবং সমগ্র শহর হরতাল দিয়ে বন্ধ করে দেওয়া হয়। "দিল্লি চলো" ও "লাল কিল্লা তোর দো" স্লোগানের সাথে ধ্বনিত হয় "রামেশ্বর ব্যানার্জী জিন্দাবাদ"। প্রাথমিকভাবে ডালহৌসি চত্বর দিয়ে মিছিল করতে না দেওয়া হলেও, মিছিলকারীরা সেখান দিয়ে প্যারেড করতে সক্ষম হয়। ঔপনিবেশিক সরকারের পুলিশ, বেশ কয়েকবার নিরস্ত্র যুবকদের উপর গুলি ছালায়। এতে ১৩ জন ছাত্র নিহত এবং অন্তত ১২৫ জন আহত হয়। নিহতদের মধ্যে ছিলেন শিক্ষাবিদ জ্যোতির্ময় গঙ্গোপাধ্যায়। ২১ থেকে ২৩ নভেম্বর পর্যন্ত পুলিশের নৃশংসতায় কমপক্ষে ৫০ জন বিক্ষোভকারী নিহত হয় এবং ৩০০ জনেরও বেশি আহত হয়।
রামেশ্বরকে স্মরণ করে কবি নীরেন্দ্রনাথ চক্রবর্তী লিখেছিলেন: মৃত্যুকে তুমি উপহাস করে
করেছো জয়
প্রাণ সমুদ্রে এনেছো বন্যা কি দুর্জয়।
জন্ম
রামেশ্বর বন্দ্যোপাধ্যায়ের জন্ম ঢাকার বাঘড়াতে। তার পিতার নাম শৈলেন্দ্রমোহন বন্দ্যোপাধ্যায়।
সরকারি শেরে বাংলা ডিগ্রী কলেজ
সরকারি শেরে বাংলা ডিগ্রী কলেজ বাংলাদেশের বরিশাল জেলার উজিরপুর উপজেলার অন্তর্গত একটি সরকারি শিক্ষাপ্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে।
নিউজ১৮ বাংলা
নিউজ১৮ বাংলা একটি বাংলা ভাষার ভারতীয় সংবাদভিত্তিক টিভি চ্যানেল, যার মালিক নেটওয়ার্ক ১৮। চ্যানেলটি ২০১৪ সালের ১০ মার্চ যাত্রা শুরু করে। যাত্রা শুরুকালীন সময়ে চ্যানেলটির নাম ছিল ইটিভি নিউজ বাংলা। অতঃপর ২০১৮ সালের ১২ মার্চ চ্যানেলটির নাম পরিবর্তন করে নিউজ১৮ বাংলা রাখা হয়।
নাসির আল দাউসারি
নাসির বিন ইসা বিন শফি আল শারদান আল দাউসারি (ناصر عيسى الدوسري, Nasser Al-Dawsari; জন্ম: ১৯ ডিসেম্বর ১৯৯৮; নাসির আল দাউসারি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল হিলাল এবং সৌদি আরব জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।
২০১৬ সালে, আল দাউসারি সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।
প্রারম্ভিক জীবন
নাসির বিন ইসা বিন শফি আল শারদান আল দাউসারি ১৯৯৮ সালের ১৯শে ডিসেম্বর তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আল দাউসারি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।
ক্রোমিয়াম (চলচ্চিত্র)
ক্রোমিয়াম (Krom) হলো ২০১৫ সালে মুক্তিপ্রাপ্ত আলবেনিয় নাট্যধর্মী চলচ্চিত্র। এটি পরিচালনা করেন বুজার আলীমানি। এটি আলবেনিয় চলচ্চিত্র হিসেবে সেরা বিদেশী ভাষার চলচ্চিত্রের জন্য ৮৯তম একাডেমি অ্যাওয়ার্ডসে নির্বাচিত করা হয়, কিন্ত এটি মনোনীত হয় নি।
রামেশ্বর বেরা
রামেশ্বর বেরা (Rameshwar Bera) (১৮৯৭ - ২৯ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন এবং শঙ্করারা ব্রিজ পুলিস স্টেশন আক্রমণকালে সামরিক প্রহরীর গুলিতে আহত হয়ে ঐদিনই মারা যান।
সেদিনের ঘটনা
রামেশ্বর বেরাকে মৃত ভেবে পুলিস তাকে থানার পাসে ফেলে রাখে। কিছুক্ষণ পর জ্ঞান ফিরে আসলে তিনি তমলুক থানার বারান্দায় উঠে যান এবং যন্ত্রণা ভুলে চিৎকার করে বলে, "অজয়দাকে বলো, আমি থানা দখল করেছি"। কিছুক্ষণ পর সেখানেই তার মৃত্যু হয়।
রোশন কুমারী
রোশন কুমারী ফকির মোহাম্মদ একজন ভারতীয় ধ্রুপদী নৃত্যশিল্পী, অভিনেতা এবং নৃত্য পরিচালক, যাঁকে অনেকে কত্থকে ভারতীয় শাস্ত্রীয় নৃত্যের অন্যতম প্রধান প্রকাশক হিসাবে বিবেচনা করেন। তিনি জয়পুর ঘরানা অনুসরণ করেন এবং মুম্বইয়ের নৃত্য কলা কেন্দ্রের প্রতিষ্ঠাতা, যেটা কত্থক প্রচারক প্রতিষ্ঠান। তিনি ১৯৭৫ সালে সংগীত নাটক অকাদেমি পুরস্কার পেয়েছেন। তিনি ১৯৮৪ সালে ভারতীয় সরকার কর্তৃক ভারতীয় নাগরিকদের জন্য চতুর্থ সর্বোচ্চ সম্মাননা পদ্মশ্রী পেয়েছেন।
জীবনী
রোশন কুমারী উত্তর ভারতের হরিয়ানা (পূর্ব পাঞ্জাব) রাজ্যের আম্বালায় বড়দিনের প্রাক্কালে (জন্মের বছর অনিশ্চিত) জন্মগ্রহণ করেছিলেন, বিশিষ্ট শাস্ত্রীয় ও নেপথ্য সংগীতশিল্পী চৌধুরী ফকির মোহাম্মদ এবং প্রখ্যাত শাস্ত্রীয় ও নেপথ্য সংগীতশিল্পী জোহরাবাঈ আম্বালেওয়ালী ঘরে। তিনি কে এস মোরের কাছ থেকে কত্থকের মূল বিষয়গুলি শিখেছিলেন এবং সুন্দর প্রসাদের অধীনে মুম্বইয়ের মহারাজ বিন্দাদ্দিন কত্থকের স্কুলে পড়াশোনা চালিয়ে যান। পরে তিনি গোলাম হুসেন খান ও হনুমান প্রসাদের অধীনে প্রশিক্ষণ নেন এবং গোবিন্দরাজ পিল্লাই এবং মহালিঙ্গম পিল্লাইয়ের কাছ থেকে ভরতনাট্যম শিখেছিলেন।
কুমারী রাষ্ট্রপতির ভবনে বিশেষ নৃত্য প্রদর্শন সহ ভারতের অনেক জায়গায় নৃত্য সম্পাদন করেছেন। তিনি জওহরলাল নেহেরু, ইন্দিরা গান্ধী, নিকিতা ক্রুশ্চেভ, মিল্টন ওবোট, জর্দানের হুসেন এবং নেপালের রাজার মতো ব্যক্তিত্বের সামনেও নৃত্য প্রদর্শন করেছেন। ১৯৭১ সালে, তিনি মুম্বাইয়ের বান্দ্রায় নৃত্য কলা কেন্দ্র প্রতিষ্ঠা করেছিলেন, যেখানে তিনি বেশ কয়েকজন স্বনামধন্য শিক্ষার্থীকে প্রশিক্ষণ দিয়েছেন।  মুক্তা জোশী, অদিতি ভাগবত, নন্দিতা পুরী, অনন্যা গুহ এবং শায়লা অরোরা তাঁর উল্লেখযোগ্য শিক্ষার্থী।
কুমারী, যিনি একজন চিরকুমারী রয়েছেন, তিনি মুম্বাইয়ে থাকেন।
চলচ্চিত্র জীবনী
১৯৫৩ সালে, বিমল রায় তাঁর চলচ্চিত্র পরিণীতায় একটি কত্থক সম্পাদন করতে কুমারীকে আমন্ত্রন জানিয়েছিলেন। পরের বছর, তিনি নীতীন বোসের ওয়ারিস এবং সোহরাব মোদী পরিচালিত একটি হিন্দি/উর্দু দ্বিভাষিক, মির্জা গালিব চলচ্চিত্রে নৃত্য প্রদর্শন করেছিলেন। তাঁর পরবর্তী উপস্থিতি ছিল ১৯৫৬ সালে রাজা নওয়াতে নির্মিত বাসন্ত বাহার চলচ্চিত্রে। সত্যজিৎ রায়, প্রখ্যাত ভারতীয় চলচ্চিত্র নির্মাতা, তাঁর ১৯৫৮ সালের চলচ্চিত্র জলসাঘরে একটি নৃত্য ক্রম রেখেছিলেন। ১৯৭০ সালে, ভারত সরকারের চলচ্চিত্র বিভাগ কত্থকের ইতিহাস ও অনুশীলনের উপর একটি তথ্যচিত্র প্রকাশ করেছিল, এতে রোশন কুমারী ছাড়াও দময়ন্তী যোশী, উমা শর্মা, সুদর্শন ধীর এবং শম্ভু মহারাজের মতো উল্লেখযোগ্য কত্থকের উপস্থাপনা ছিল। পরে তিনি গোপী, লেকিন ... (১৯৯০), চৈতালী (১৯৭৫) এবং সরদারি বেগম (১৯৯৬) এর মতো হিন্দি ফিচার চলচ্চিত্রগুলিতেও নৃত্যপরিচালক হিসাবে কাজ করেছিলেন।
পুরস্কার এবং সম্মাননা
কুমারী ১৯৬৩ সালের দ্বাদশ সর্ব ভারতীয় সংগীত সম্মেলনে প্রয়াগ সঙ্গীত সমিতি থেকে নৃত্য শিরোমণি উপাধি লাভ করেন এবং সংগীত নাটক অকাদেমি পুরস্কার পান ১৯৭৬ সালে। এক বছর পরে সুর সিঙ্গার সংসদ তাঁকে নৃত্য বিলাস সম্মান দিয়েছিল। ভারত সরকার তাকে ১৯৮৪ সালে পদ্মশ্রী চতুর্থ সর্ব্বোচ্চ বেসামরিক পুরষ্কারে সম্মানিত করে এবং পশ্চিমবঙ্গ সরকার ১৯৮৯ সালে তাঁকে বিশ্ব উন্নয়ন সংসদ পুরস্কারে ভূষিত করে।  তিনি ১৯৯০ সালে মহারাষ্ট্র সরকার থেকে মহারাষ্ট্র গৌরব পুরস্কার এবং ১৯৯৩ সালে জয়পুরের কত্থক কেন্দ্র থেকে মান পাত্র  সম্মান লাভ করেছিলেন।  কুমারী, ভারত সরকারের ইমেরিটাস ফেলো, সর্ব ভারতীয় ভূওয়ালকা পুরস্কার (২০০৫) এবং হনুমন্ত পুরস্কার (২০০৮)  প্রাপকও ।
আহমদবাড়ী রেলওয়ে স্টেশন
আহমদবাড়ী রেলওয়ে স্টেশন বাংলাদেশের ময়মনসিংহ বিভাগের ময়মনসিংহ জেলার ত্রিশাল উপজেলায় অবস্থিত একটি রেলওয়ে স্টেশন।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে আহমদবাড়ী রেলওয়ে স্টেশন তৈরি করা হয়।
পরিষেবা
আহমদবাড়ী রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
ইউ. কে. চিং
উক্য চিং বা '''ইউ. কে. চিং মারমা''' বাংলাদেশের স্বাধীনতা যুদ্ধের একমাত্র আদিবাসী বীর বিক্রম খেতাব প্রাপ্ত বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
পরিচিতি
ইউ. কে. চিং ব্রিটিশ ভারতের পার্বত্য চট্টগ্রামের বান্দরবান মহকুমার উজানী পাড়ায় জন্মগ্রহণ করেন। তার পিতার নাম বাইশাউ মারমা। যিনি ছিলেন একজন কাঠমিস্ত্রি। তার মাতা ছিলেন একজন গৃহিনী।
মুক্তিযুদ্ধে অবদান
ইপিআরের একজন সদস্য হিসাবে তিনি বাংলাদেশের স্বাধীনতা যুদ্ধে ৬ নং সেক্টরে যুদ্ধ করেন। উক্য চিং ১৯৫২ সালে ইষ্ট পাকিস্তান রাইফেলস্‌ (ইপিআর)-এ যোগ দেন এবং ১৯৭১ সালের ২৫ মার্চ নায়েক হিসেবে রংপুর জেলার হাতিবান্ধা বিওপিতে কর্মরত ছিলেন। তিনি সেই বিওপিতে কর্মরত ১ বিহারি কর্মকর্তা ও ২ পাঞ্জাবি সৈন্যকে হত্যা করে ফাঁড়ির অবশিষ্ট ৯ বাঙালি ইপিআর সৈনিককে নিয়ে যুদ্ধে যোগ দেন।
স্বীকৃতি ও পুরস্কার
মুক্তিযুদ্ধে সাহস ও বীরত্বের জন্য উক্য চিংকে বীর বিক্রম খেতাবে ভূষিত করা হয়। তিনিই এদেশের একমাত্র খেতাবপ্রাপ্ত আদিবাসী / উপজাতী মুক্তিযোদ্ধা।
৮ ডিসেম্বর, ২০১৭ তারিখে পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী বীর বাহাদুর উশৈসিং এই স্টেডিয়ামের নাম বান্দরবানের ''বীর মুক্তিযোদ্ধা প্রয়াত ইউ. কে. চিং বীর বিক্রম''- এর নামে নামকরণ করার প্রস্তাব দেন। প্রস্তাবটি বাস্তবায়নাধীন রয়েছে।
বেলে কোরা
বেলে কোরা (১৮২৭?  -ফেব্রুয়ারি ১৮/১৯, ১৮৬২  ), আরবেলা রায়ান নামেও পরিচিত,  উনিশ শতকের মাঝামাঝি সময়ে বারবারি কোস্টের একজন ম্যাডাম ছিলেন। ১৮৫৫ সালে তিনি জনসাধারণের দৃষ্টি আকর্ষণ করেন যখন তার প্রেমিক, চার্লস কোরা, থিয়েটারে সংঘর্ষের পর ইউএস মার্শাল উইলিয়াম এইচ রিচার্ডসনকে হত্যা করেন। তিনি ১৮৬২ সালে মারা যান।
শওকত আলী (রাজনীতিবিদ)
শওকত আলী (এপ্রিল ২০, ১৯১৮ - আগস্ট ১৮, ১৯৭৫), রাজনীতিবিদ এবং বাংলা ভাষা আন্দোলনের একজন অন্যতম নেতা। তিনি পূর্ব পাকিস্তান মুসলিম ছাত্রলীগ এবং আওয়ামী মুসলিম লীগের একজন প্রতিষ্ঠাতা - যা পরে আওয়ামী লীগ এবং বর্তমানে বাংলাদেশ আওয়ামী লীগ নামে পরিচিত। তিনি তিনটি রাষ্ট্রভাষা সংগ্রাম পরিষদেরই সদস্য ছিলেন। এছাড়াও ১৯৫০ সালে তিনি ঢাকা নগর আওয়ামী লীগের মূখ্য সংগঠক ছিলেন। জাতির জনক বঙ্গবন্ধু শেখ মুজিবুর রহমান ছিলেন তার ঘনিষ্ঠ বন্ধু। তার ১৫০ মোগলটুলির বাসস্থানটি ছিল ভাষা আন্দোলন, স্বাধিকার ও স্বাধীনতা আন্দোলনের কর্মীবাহিনীর মিলনক্ষেত্র। ১৯৭৫ সালের ১৮ আগস্ট স্ট্রোকে আক্রান্ত হয়ে তিনি মারা যান। ঢাকার জুরাইন কবরস্থানে তাকে সমাধিস্থ করা হয়।
প্রারম্ভিক জীবন
শওকত আলী ১৯১৮ সালের ২০ এপ্রিল পূর্ববাংলা ঢাকার গেন্ডারিয়ার একটি বিশিষ্ট সুন্নি মুসলিম পরিবারে জন্মগ্রহণ করেন। তার পিতা শমসের আলী ছিলেন এলাকায় একজন বিশিষ্ট ব্যবসায়ী এবং মা মেহেরুননেসা খাতুন ছিলেন একজন গৃহিনী। দুই বছর বয়সে মাকে হারান তিনি। তিনি তার পিতা ও মামা মামীর সান্নিধ্যে বড় হয়ে ওঠেন। তিনি মুসলিম হাই স্কুল থেকে লেখাপড়া করেন। তার উচ্চ বিদ্যালয় শেষ করার পর তিনি জগন্নাথ কলেজে যোগ দেন এবং বি কম ডিগ্রীপ্রাপ্ত লাভ করেন। তিনি উচ্চশিক্ষার জন্য ঢাকা বিশ্ববিদ্যালয়ে গিয়েছিলেন কিন্তু রাজনৈতিক সম্পৃক্ততার কারণে তা সম্পন্ন করতে পারেননি।
রাজনৈতিক জীবন
শওকত আলী তমদ্দুন মজলিশের সঙ্গে গভীরভাবে জড়িত ছিলন। রশিদ ভবনে ৩০ ডিসেম্বর ১৯৪৭ তারিখে অধ্যাপক আবুল কাশেম একটি সভার আয়োজন করেছিলেন। অধ্যাপক আবুল কাশেমের নেতৃত্বে প্রথম রাষ্ট্রভাষা সংগ্রাম পরিষদ "তমদ্দুন মজলিশের রাষ্ট্রভাষা উপ-কমিটি" নামে গঠিত হয়। শওকত আলী এই কমিটির একজন সদস্য হিসেবে নির্বাচিত হন।
আওয়ামী লীগ প্রতিষ্ঠা
১৯৪৯ সালের ২৩ জুন ঢাকার টিকাটুলীর কেএম দাস লেন রোডের রোজ গার্ডেন প্যালেসে 'পূর্ব পাকিস্তান আওয়ামী মুসলিম লীগ' প্রতিষ্ঠিত হয়। ২৩ জুনের সম্মেলনের আয়োজনে গুরুত্বপূর্ণ ভূমিকা রাখেন শওকত আলী। তার উদ্যোগে ১৫০ নং মোগলটুলিস্থ শওকত আলীর বাসভবন এবং কর্মী শিবির অফিসকে ঘিরে বেশ কয়েক মাসের প্রস্তুতিমূলক তৎপরতার পর ২৩ জুনের কর্মী সম্মেলনে দলের ঘোষণা দেয়া হয়। শওকত আলীর অনুরোধে কলকাতা থেকে হোসেন শহীদ সোহরাওয়ার্দী একটি মামলা পরিচালনার কাজে ঢাকায় এলে তিনি শওকত আলীকে মুসলিম লীগ ছেড়ে ভিন্ন একটি রাজনৈতিক সংগঠন গড়ে তোলার পরামর্শ দেন। শওকত আলী এ পরামর্শে অনুপ্রাণিত হয়ে পূর্ববঙ্গ কর্মী শিবিরের নেতৃবৃন্দকে নতুন সংগঠন গড়ে তুলতে উদ্বুদ্ধ করেন। এসময় কর্মী শিবিরের প্রধান নেতা ছিলেন শামসুল হক। কামরুদ্দীন আহমদ, শেখ মুজিবুর রহমান, মো. তোয়াহা, অলি আহাদ, তাজউদ্দীন আহমদ, আতাউর রহমান খান, আবদুল আউয়াল, মুহম্মদ আলমাস, শামসুজ্জোহা প্রমুখ কর্মী শিবির কেন্দ্রিক রাজনৈতিক কর্মতৎপরতায় বিশেষভাবে যুক্ত ছিলেন।
মুসলিম লীগের আবুল হাশিম-সোহরাওয়ার্দী গ্রুপ নেতৃবৃন্দ মুসলিম লীগের অন্যায় কাজগুলোর বিরুদ্ধে সোচ্চার হওয়ার লক্ষ্যেই এখানে কর্মী শিবির গড়ে তুলেছিলেন। মওলানা আবদুল হামিদ খান ভাসানী ১৯৪৯ সালে আসামের ধুবড়ী জেলখানা থেকে ছাড়া পেয়ে ঢাকা এলে তার সঙ্গে শওকত আলীর আলোচনা হয়। শওকত আলী মওলানাকে পূর্ববঙ্গ কর্মী শিবিরকেন্দ্রিক রাজনৈতিক তৎপরতার কথা জানান। এসময় মওলানা ভাসানী আলী আমজাদ খানের বাসায় অবস্থান করছিলেন। শওকত আলীর সঙ্গে তার প্রাথমিক আলোচনা সেখানেই হয়। এই আলোচনার সূত্র ধরে নতুন দল গঠনের জন্য একটি সাংগঠনিক কমিটি গঠনের প্রয়োজনীয়তা অনুভব করেন শওকত আলী। সেজন্যে ১৫০ নম্বর মোগলটুলিতে একটি বৈঠকের আয়োজন করা হয়। মওলানা ভাসানী সেই বৈঠকে যোগদান করেন। এসময় খোন্দকার আবদুল হামিদের সঙ্গে পরামর্শ করে শওকত আলীর উদ্যোগে ও প্রচেষ্টায় মওলানা আবদুল হামিদ খান ভাসানীকে সভাপতি, ইয়ার মুহম্মদ খানকে সম্পাদক করে অন্যদেরসহ একটি সাংগঠনিক কমিটি গঠিত হয়।
উপর্যুক্ত সাংগঠনিক কমিটি ১৯৪৯ সালের ২৩ ও ২৪ জুন রোজ গার্ডেনে নতুন দল গঠনের লক্ষ্যকে সামনে রেখে এক সম্মেলন আহ্বান করে। রোজ গার্ডেনে ২৩ জুনের বিকেল ৩টায় সম্মেলন শুরু হয়। সম্মেলনে উপস্থিত নেতৃবৃন্দের মধ্যে ছিলেন শামসুল হক, শওকত আলী, আনোয়ারা খাতুন, ফজলুল কাদের চৌধুরী, আবদুল জব্বার খদ্দর, খন্দকার মোশতাক আহমেদ, আতাউর রহমান খান, মওলানা আবদুর রশীদ তর্কবাগীশ, আলী আমজাদ খান, শামসুদ্দীন আহমদ (কুষ্টিয়া), ইয়ার মুহম্মদ খান, মওলানা শামসুল হক, মওলানা এয়াকুব শরীফ, আবদুর রশিদ প্রমুখ।
১৫০ মোগলটুলী
আওয়ামী লীগের জন্মসূত্রের সঙ্গে ঢাকা ১৫০ নম্বর মোগলটুলিস্থ পূর্ববঙ্গ কর্মী শিবিরের উদ্যোগের সম্পর্ক অনস্বীকার্য। বিভাগ-পূর্বকালে ঢাকার ১৫০ নং মোগলটুলিতে স্থাপিত হয়েছিল ‘ওয়ার্কার্স ক্যাম্প’ ও মুসলিম লীগ পার্টি হাউস। তখন এখানেই সে সময়ের প্রগতিশীল ছাত্র-যুবক ও রাজনৈতিক কর্মী মিলিত হতেন।
১৫০ নং মোগলটুলির কর্মীরা ভাষা আন্দোলনে সম্পৃক্ত ছিলেন। ভাষা আন্দোলনে গুরুত্বপূর্ণ সাংগঠনিক কার্যক্রম এখান থেকেই পরিচালিত হত। ১৫০ মোগলটুলির মূল তত্ত্বাবধায়ক ছিলেন শওকত আলী। এ প্রসঙ্গে বাহাউদ্দিন চৌধুরী বলেন, ‘সাতচল্লিশে পাকিস্তান প্রতিষ্ঠিত হওয়ার পরও ১৫০ মোগলটুলি বিরোধী রাজনীতির সূতিকাগার হিসেবে দায়িত্ব পালন করে। কলকাতা থেকে শেখ মুজিবুর রহমান, জহিরুদ্দিন, নাঈমুদ্দীনের মতো নেতারা প্রথমে ১৫০ মোগলটুলি পার্টি হাউসের তত্ত্বাবধায়ক ছিলেন। বাড়িভাড়া থেকে শুরু করে সার্বক্ষণিক বসবাসকারী পার্টি কর্মীদের খাওয়া-দাওয়া ইত্যাদি সব ব্যবস্থাই তিনি করতেন।
বঙ্গবন্ধু শেখ মুজিবুর রহমান তাঁর ‘অসমাপ্ত আত্মজীবনী’তে লিখিছেন ‘…১৫০ নম্বর মোগলটুলিতে প্রথমে উঠব ঠিক করলাম। শওকত মিয়া মোগলটুলি অফিসের দেখাশোনা করে। মুসলিম লীগের পুরনো কর্মী। আমার বন্ধুও। …. শামসুল হক সাহেব ও শওকত সাহেব আমাকে পেয়ে খুবই খুশি। শওকত আমাকে নিয়ে কি যে করবে ভেবেই পায় না। তার একটা আলাদা রুম ছিল। আমাকে তার রুমেই জায়গা দিল। আমি তাকে শওকত ভাই বলতাম।’
মৃত্যু
শওকত আলী, ১৫ আগস্ট, ১৯৭৫ তারিখে বঙ্গবন্ধু শেখ মুজিবুর রহমানের বিশ্বাসঘাতকতামূলক হত্যা সংবাদ শুনে স্ট্রোকে আক্রান্ত হন। আগস্ট ১৮, ১৯৭৫ তিনি ঢাকার হলি ফ্যামিলি হাসপাতালে মারা যান। ঢাকার জুরাইন কবরস্থানে তাকে সমাধিস্থ করা হয়।
পরিবার
১৯৬১ সালে, শওকত আলীর সাথে রহিমা খাতুনের বিয়ে সম্পন্ন হয়। রহিমা ঢাকার ফজলুল হক মহিলা কলেজের উপাধ্যক্ষা এবং নারী অধিকার বাস্তবায়ন সংঘের সভাপতি ছিলেন। তাদের তিন পুত্র এবং একটি মেয়ে রয়েছে।
কিংবদন্তি
২০১১ সালে শওকত আলীকে বাংলাদেশে সর্বোচ্চ বেসামরিক পুরস্কারগুলোর মধ্যে একটির পুরস্কার একুশে পদক দেয়া হয়।
সুব্বারমণ বিজয়লক্ষ্মী
সুব্বারমন বিজয়লক্ষ্মী (জন্ম ২৫শে মার্চ ১৯৭৯) হলেন একজন ভারতীয় দাবা খেলোয়াড়। তিনি একজন আন্তর্জাতিক মাস্টার (আইএম) এবং মহিলা গ্র্যান্ডমাস্টার (ডব্লিউজিএম) এর ফিদে খেতাবের (আন্তর্জাতিক দাবা ফেডারেশন) অধিকারী। ভারতের প্রথম মহিলা খেলোয়াড় হিসেবে তিনি এই খেতাব অর্জন করেছেন। তিনি দাবা অলিম্পিয়াডে ভারতের হয়ে অন্য যে কোনো খেলোয়াড়ের চেয়ে বেশি পদক জিতেছেন। তিনি সিনিয়র শিরোপা সহ প্রায় সব জাতীয় বয়সের শিরোপা জিতেছেন।
ব্যক্তিগত জীবন
তিনি মাদ্রাজে জন্মগ্রহণ করেছিলেন। তিনি নিজের বাবার কাছ থেকে খেলা শিখেছিলেন। তিনি ভারতীয় গ্র্যান্ডমাস্টার শ্রীরাম ঝাকে বিয়ে করেছেন। তাঁর বোন সুব্বারমন মীনাক্ষী (জন্ম ১৯৮১) এবং এস. ভানুপ্রিয়াও দাবা খেলোয়াড়। এর মধ্যে মীনাক্ষী হলেন একজন ডব্লিউজিএম।
গংগাচড়া সরকারি কলেজ
ইতিহাস
গংগাচড়াবাসীর জেনারেল মাধ্যমে উচ্চ শিক্ষার প্রথম পাদপীট হচ্ছে এই সরকারি কলেজ। ১৯৯০খ্রি. কলেজটি উচ্চ মাধ্যমিক হিসেবে চালু হয়। পরে ১৯৯৬ সালে এটাকে ডিগ্রী লেভেলে নিয়ে আসা হয়। এখানে ২০১৩ সাল থেকে অনার্স চালু আছে। কলেজটি প্রতিষ্ঠার ক্ষেত্রে যাদের অবদান রয়েছে তাঁরা হলেন-করিম উদ্দিন ভরসা (এম.পি.), মোস্তফা কামাল (চেয়ারম্যান), আলী মো. জাফর টফি (সাবেক উপজেলা চেয়ারম্যান), আব্দুল জব্বার (ব্যবসায়ী), আবুল কাশেম (এডভোকেট), মজিদুর রহমান লাল (শিক্ষক) প্রমুখ। কলেজটির একাডেমিক কার্যক্রম সামনের দিকে এগিয়ে নিতে সর্বপ্রথম অধ্যক্ষের দায়িত্ব পালন করেন খতিব উদ্দিন আহমেদ।
সুব্বারমণ বিজয়লক্ষ্মী
কর্মজীবন
তাঁর প্রথম টুর্নামেন্ট ছিল ১৯৮৬ সালে তাল মুক্ত দাবা। ১৯৮৮ এবং ১৯৮৯ সালে তিনি অনূর্ধ ১০ মেয়েদের বিভাগে ভারতীয় চ্যাম্পিয়নশিপ জিতেছিলেন। এছাড়াও অনূর্ধ ১২ বিভাগে তিনি দুবার জিতেছেন।
মাদ্রাজের জোন টুর্নামেন্টে (১৯৯৫) তিনি দ্বিতীয় স্থান অধিকার করেন। তিনি ১৯৯৭ সালে তেহেরান এবং ১৯৯৯ সালে মুম্বাইতে এশিয়ান জোন টুর্নামেন্ট জিতেছিলেন। ১৯৯৬ সালে কলকাতায় তিনি কমনওয়েলথ মহিলা চ্যাম্পিয়ন হন। এই শিরোপাটি তিনি ২০০৩ সালে মুম্বাইতে আবার জিতেছিলেন। বিজয়লক্ষ্মী ১৯৯৫ (মাদ্রাজ), ১৯৯৬ (কলকাতা), ১৯৯৯ ( কোঝিকোড় ), ২০০০ (মুম্বাই), ২০০১ (নতুন দিল্লি ) এবং ২০০২ ( লখনৌ ) ভারতীয় মহিলা চ্যাম্পিয়নশিপ জিতেছিলেন। তিনি ১৯৯৮ সালে ভারতীয় জাতীয় দলের সাথে মহিলা দাবা অলিম্পিয়াডে অংশ নেন। ২০০০ সালে, ইস্তাম্বুলে ৩৪ তম দাবা অলিম্পিয়াডে তিনি বোর্ড ১ এ তাঁর পারদর্শিতার জন্য একটি রৌপ্য পদক পেয়েছিলেন।  ২০০২ সালে ব্লেডে এরই পুনরাবৃত্তি হয়েছিল। ২০০৭ সালে, তিনি ইতালির কুত্রোতে লিওনার্দো ডি বোনা মেমোরিয়াল জিতেছিলেন।
গংগাচড়া সরকারি কলেজ
প্রশাসনিক ইউনিট
সুযোগ্য গভর্ণিং বডির পরিচালনায় একজন ভারপ্রাপ্ত অধ্যক্ষের মাধ্যমে এ সরকারি কলেজটি পরিচালিত হয়ে আসছে।
শিক্ষা কার্যক্রম
বর্তমানে কলেজটিতে ইন্টার লেভেলে ২৩টি বিষয়, ডিগ্রী লেভেলে ১৬টি বিষয় এবং অনার্স লেভেলে ৮টি বিষয়ে ক্লাস চালু আছে। অনার্সের বিষয়গুলো হচ্ছে-বাংলা, রাষ্ট্রবিজ্ঞান, অর্থনীতি, ব্যবস্থাপনা, হিসাববিজ্ঞান, ইতিহাস, ই:ইতিহাস ও উদ্ভিদবিজ্ঞান।
সুব্বারমণ বিজয়লক্ষ্মী
কর্মজীবন
১৯৯৬ সালে চেন্নাইতে ফিদে জোনাল টুর্নামেন্টে তাঁর ফলাফলের জন্য তাঁকে ওম্যান ইন্টারন্যাশনাল মাস্টার (ডব্লিউআইএম) খেতাব দেওয়া হয়। ২০০১ সালে, তিনি মহিলা গ্র্যান্ডমাস্টার (ডব্লিউজিএম) খেতাব অর্জনকারী প্রথম ভারতীয় মহিলা হয়েছিলেন। দাবা অলিম্পিয়াড ২০০০-এ তাঁর ফলাফলের জন্য তিনি আন্তর্জাতিক মাস্টার (আইএম) খেতাবও পেয়েছেন। তিনিই প্রথম মহিলা ভারতীয় খেলোয়াড় যিনি আইএম হয়েছেন। ২০০৬ সালে কালামারিয়াতে তিনি একটি গ্র্যান্ডমাস্টার নর্ম অর্জন করেছিলেন এবং ২০০৭ সালেও কুট্রোতে তাঁর জয়ের জন্য আরেকটি গ্র্যান্ডমাস্টার নর্ম পেয়েছিলেন।
২০০৫ সালের জুলাই মাসে তিনি বিয়েল অ্যাকসেন্টাস লেডিস টুর্নামেন্টে খেলেন, যেখানে তিনি সাড়ে ৬ পয়েন্ট নিয়ে দ্বিতীয় স্থানে ছিলেন, যা টাই-ব্রেকে বিজয়লক্ষ্মীকে পরাজিত করা আলমিরা স্ক্রিপচেঙ্কোর সমান স্কোর ছিল। জার্মানিতে ২০০৬ সালে তিনি নুরেমবার্গে এলজিএ ওপেনে অংশ নেন এবং ২০০৬ / ২০০৭ সালে তিনি এনআরডব্লিউ প্রতিযোগিতায় ব্র্যাকওয়েডার এসসি-র হয়ে খেলেন।
গংগাচড়া সরকারি কলেজ
জমি
কলেজের মোট জমির পরিমাণ ৭.৬৯ একর।
সুব্বারমণ বিজয়লক্ষ্মী
কর্মজীবন
২০১৬ সালে বিজয়লক্ষ্মী ৮ম চেন্নাই ওপেনে রাশিয়ান গ্র্যান্ডমাস্টার বরিস গ্র্যাচেভের সাথে যুগ্মভাবে ২য় - ৩য় স্থানে ছিলেন।
গংগাচড়া সরকারি কলেজ
পোশাক
ছাত্র কালো প্যান্ট ও সাদা শার্টি এবং ছাত্রী সাদা পায়জামা, কামিজ আকাশি রঙ এবং ওড়না সাদা। ছাত্র-ছাত্রীর আইডি কার্ড রাখা আবশ্যক।
সুব্বারমণ বিজয়লক্ষ্মী
পুরস্কার এবং স্বীকৃতি
২০০১ সালে ভারত সরকার তাঁকে অর্জুন পুরস্কার দেয়।
গংগাচড়া সরকারি কলেজ
অন্যান্য
কলেজে রয়েছে ১টি তিন তলা এবং ১টি চার তলা একাডেমিক ভবন ও টিনশেডে মসজিদ। রয়েছে বিশাল লাইব্রেরী, বিজ্ঞান ল্যাবরেটরি, কম্পিউটার ল্যাব, বিশাল খেলার মাঠ ও একটি বড় পুকুর।
গ্লোবাল ইউনিভার্সিটি বাংলাদেশ
গ্লোবাল ইউনিভার্সিটি বাংলাদেশ (জিইউবি) বাংলাদেশের একটি উচ্চ শিক্ষাপ্রতিষ্ঠান। বেসরকারি পর্যায়ের এই বিশ্ববিদ্যালয়টি ২০১৫ সালে প্রতিষ্ঠিত হয় এবং সরকার কর্তৃক অনুমোদিত বেসরকারী বিশ্ববিদ্যালয়। এই বিশ্ববিদ্যালয়টি বরিশাল শহরে অবস্থিত প্রথম বেসরকারি বিশ্ববিদ্যালয় এর প্রতিষ্ঠাতা জাহাঙ্গীর কবির নানক এমপি। তিনি বাংলাদেশ আওয়ামীলীগের সভাপতি পরিযদ এর সদস্য ও সাবেক প্রতিমন্ত্রী। শিক্ষাপ্রতিষ্ঠানটি দক্ষিণ অঞ্চলের শিক্ষা বিস্তারে গুরুত্বপূর্ণ ভূমিকা পালন  করছে।
উপাচার্যগণ
নিম্নোক্ত ব্যক্তিবর্গ গ্লোবাল ইউনিভার্সিটি বাংলাদেশ-এর উপাচার্য হিসেবে দায়িত্ব পালন করেন:
রজত ভূষণ দত্ত
রজত ভূষণ দত্ত বা রজত দত্ত (Rajat Bhusan Dutta) (৭ মে, ১৯০৮ - ৭ নভেম্বর, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিপ্লবী, স্বাধীনতা সংগ্রামী ও সমাজসেবী। তিনি বহু বছর আন্দামান কারাগারে বন্দি ছিলেন।
জন্ম ও শিক্ষাজীবন
রজত ভূষণ দত্তের জন্ম বীরভূমের আহমাদপুরে ১৯০৮ সালে। তিনি কমর কিংকর মুখোপাধ্যায়ের (প্রণব মুখোপাধ্যায়ের পিতা) সাথে আন্দামানে ১২ বছর বন্দি ছিলেন।
ডগ প্যাজেট
ডগলাস আর্নেস্ট ভার্নন প্যাজেট (Doug Padgett; জন্ম: ২০ জুলাই, ১৯৩৪) ব্রাডফোর্ড এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও কোচ। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০ সালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ডগ প্যাজেট।
প্রথম-শ্রেণীর ক্রিকেট
১৯৫১ সালে আইডল ক্রিকেট ক্লাবের পক্ষে প্রথমবারের মতো খেলতে নামেন। একই বৎসরে মাত্র ১৬ বছর ৩২০ দিন বয়সে ইয়র্কশায়ারের পক্ষে প্রথম-শ্রেণীর ক্রিকেটে অংশ নেন। এরফলে সর্বকনিষ্ঠ প্রথম-শ্রেণীর খেলোয়াড়ের মর্যাদা লাভ করেন। পরবর্তীতে, ১৯৮১ সালে পল জার্ভিস এ রেকর্ডটি নিজের করে নেন।
১৯৫৬ সাল সহস্রাধিক রান সংগ্রহ করেন। ১৯৫৯ সালে কাউন্টি চ্যাম্পিয়নশীপের শিরোপা বিজয়ী দলটির অন্যতম সদস্য ছিলেন। ঐ বছর দুই হাজারের অধিক রান সংগ্রহের কৃতিত্ব দেখান। সচরাচর তিনি তিন নম্বরে ব্যাটিং নামতেন। এছাড়াও, মাঝে-মধ্যে ইনিংস উদ্বোধনেও নামতেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডগ প্যাজেট। সবগুলো টেস্টই দক্ষিণ আফ্রিকার বিপক্ষে খেলেছিলেন তিনি। ২১ জুলাই, ১৯৬০ তারিখে ম্যানচেস্টারে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ আগস্ট, ১৯৬০ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯৬০ সালে বিশ্বব্যাপী স্বীকৃত দূর্বলতর দক্ষিণ আফ্রিকা দল ইংল্যান্ড গমন করে। ফলশ্রুতিতে, ইংল্যান্ড টেস্ট দল নির্বাচকমণ্ডলী পরীক্ষামূলকভাবে নতুন ব্যাটসম্যানদেরকে খেলার সুযোগ দেয়। তন্মধ্যে, ডগ প্যাজেটকে সিরিজের চতুর্থ ও পঞ্চম খেলায় দলে রাখা হয়। তেমন সফলতার স্বাক্ষর রাখতে পারেননি তিনি। তন্মধ্যে, ওভাল টেস্টের দ্বিতীয় ইনিংসে ধীরগতিতে ব্যাটিংয়ের দায়ে অভিযুক্ত কয়েকজনের অন্যতম ছিলেন তিনি ও বেশ সমালোচনার মুখোমুখি হন।
অবসর
পরবর্তী শীতকালে মেরিলেবোন ক্রিকেট ক্লাবের (এমসিসি) দীর্ঘদিনের সফরের অংশ হিসেবে নিউজিল্যান্ড গমন করেন। তবে, তাকে ইংল্যান্ডের পক্ষে খেলানো হয়নি। এ সফরের কোন ইনিংসেই বড় ধরনের ইনিংস উপহার দিতে পারেননি তিনি। সমগ্র প্রথম-শ্রেণীর খেলোয়াড়ী জীবনে বত্রিশবার শতরানের ইনিংস খেলা সত্ত্বেও ইংরেজ দল নির্বাচকমণ্ডলী আর তাকে আন্তর্জাতিক খেলার জন্যে মনোনীত করেনি।
অর্জনসমূহ
ইয়র্কশায়ার কাউন্টি ক্রিকেট ক্লাব
ক্রিকেট লেখক কলিন বেটম্যান তার সম্পর্কে মন্তব্য করেন যে, চটপটে দৃষ্টিভঙ্গীর অধিকারী ডগ প্যাজেট যে-কোন অবস্থানেই ব্যাটিং করে সুখী হতেন। তিনি তার সময়কালে ব্যাটিং অনুপযোগী পিচে বেশ সুচারুরূপে সেরা ব্যাটিংশৈলী প্রদর্শনে দক্ষতা দেখিয়েছেন।
বরিশাল কেন্দ্রীয় কারাগার
বরিশাল কেন্দ্রীয় কারাগার হলো বাংলাদেশের বরিশাল বিভাগের বরিশালে অবস্থিত একটি কারাগার।
ইতিহাস
বরিশাল জেলা কারাগার হিসেবে ১৮২৯ সালে এটি প্রতিষ্ঠিত হয়। পরবর্তীতে ১৯৯৭ সালের ৩ মার্চ বাংলাদেশ সরকার এটিকে কেন্দ্রীয় কারাগার হিসেবে উন্নীত করেন।
অবকাঠামো ও ধারণক্ষমতা
বরিশাল কেন্দ্রীয় কারাগার ২১.২০০৭ একর ভূমির ওপর প্রতিষ্ঠিত। এর মধ্যে ৯.৬ একর কারার অভ্যন্তরে এবং ১১.৬০০৭ একর কারার বাইরে অবস্থিত। কারাগারটির বন্দি ধারণক্ষমতা ৬৩৩ জন। এখানে রয়েছে ৫টি বন্দি ভবন, ৫৮ শয্যাবিশিষ্ট একটি হাসপাতাল, একটি লাইব্রেরি এবং ১২টি সেল। এছাড়াও পুরুষ ও নারী কারারক্ষীদের জন্য রয়েছে পৃথক ব্যারাক।
২০১০-২০১২ মিয়ানমার সীমান্ত সংঘর্ষ
২০১০-২০১২ মিয়ানমার সীমান্ত সংঘর্ষ ছিল একদিকে তাতমাদো (মিয়ানমার সশস্ত্র বাহিনী) এবং অন্যদিকে ডেমোক্রেটিক কারেন বুদ্ধিস্ট আর্মি (ডিকেবিএ) এবং কারেন ন্যাশনাল লিবারেশন আর্মি (কেএনএলএ) এর মধ্যে বিবাদমান ধারাবাহিক সংঘর্ষ। ২০১০ সালের ৭ই নভেম্বর এ মিয়ানমারের সাধারণ নির্বাচনের পরপরই থাইল্যান্ডের সীমান্তে এ সংঘর্ষ শুরু হয়। আনুমানিক ১০,০০০ শরণার্থী সহিংস সংঘাত থেকে বাঁচতে পার্শ্ববর্তী প্রতিবেশী দেশ থাইল্যান্ডে পালিয়ে যায় সেখানে উদ্বেগ ছিল যে নির্বাচন নিয়ে অসন্তোষ এবং নির্বাচনী জালিয়াতির জল্পনা-কল্পনার কারণে সংঘর্ষটি গৃহযুদ্ধে রূপ নিতে পারে।
৮-৯ নভেম্বর ২০১০
৮ নভেম্বর কারেন রাজ্যের মায়াওয়াদ্দি শহরে লড়াই শুরু হয়। বিদ্রোহী ডেমোক্রেটি কারেন বুদ্ধিস্ট আর্মি ব্রিগেডের বাহিনীর উপস্থিতির প্রতিক্রিয়ায় সরকার শহরে ভারী কামান মোতায়েন করে। যারা ভোট দিতে অস্বীকার করেছে তাদের গুলি করার হুমকি দেয় সামরিক বাহিনী। থ্রি প্যাগোডা পাসের কাছেও সংঘর্ষ হয়। মায়াওয়াদ্দির কেন্দ্রস্থলে একটি বাজারে বার্মিজ আর্টিলারির শেল বিস্ফোরণে অন্তত তিনজন নিহত ও বিশজন আহত হয়েছে বলে ধারণা করা হয়। থাইল্যান্ড ও বার্মার সীমান্তবর্তী মায়ে সোট শহরে একটি রকেট চালিত গ্রেনেড বিস্ফোরণে অন্তত পাঁচজন থাই নাগরিক আহত হয়।
অনুমান করা হয় যে সহিংসতা থেকে বাঁচতে কমপক্ষে ১০,০০০ শরণার্থী থাইল্যান্ডে পালিয়ে গেছে। ডিকেবিএ বিদ্রোহীরা ৯ নভেম্বর মায়াওয়াদ্দি শহর দখল করে এবং সরকারী বাহিনীর বিরুদ্ধে এটি দখল করে। শহরটি বন্ধ ছিল এবং আরও হতাহতের তথ্য অনুপলব্ধ।
থাই সূত্র মতে সৈন্য এবং ডিকেবিএ বাহিনীর মধ্যে পূর্ববর্তী যুদ্ধের পর সন্ধ্যার পরে তাতমাদো শহরের বেশিরভাগ অংশ পুনরুদ্ধার করে। পরের দিন সকাল পর্যন্ত মাত্র কয়েকটি এলাকা বিদ্রোহীদের নিয়ন্ত্রণে ছিল। থাই সামরিক বাহিনী, যারা হাজার হাজার শরণার্থীর তত্ত্বাবধান করছে, ঘোষণা করেছে যে শহরের পরিস্থিতি শান্ত হয়ে গেলে তারা শরণার্থীদের সীমান্তে ফেরত পাঠাবে।
৯ নভেম্বরের মাঝামাঝি সময়ে রিপোর্ট প্রকাশিত হয় যে সরকারী সৈন্যরা শহরটি সম্পূর্ণরূপে পুনরুদ্ধার করেছে এবং বিদ্রোহী সৈন্যদেরকে বনের মধ্যে ঠেলে দিয়েছে। থাই কর্মকর্তারা আনুমানিক ১৫,০০০ শরণার্থীকে সীমান্তে ফিরিয়ে নেওয়া শুরু করার প্রস্তুতি নিচ্ছিল।
মঙ্গলবার ৯ নভেম্বরের শেষের দিকে শরণার্থীরা থাইল্যান্ড থেকে নদীর উপর দিয়ে ফিরে যেতে শুরু করে, সরকার দাবি করে যে তার বাহিনী সহিংসতা প্রশমিত করেছে এবং ডেমোক্রেটিক বুদ্ধিস্ট যোদ্ধারা আর শহরে নেই। যুদ্ধের সময় পাঁচ থেকে দশজন বেসামরিক লোক নিহত হয়েছে বলে ধারণা করা হয়। তবে সরকার বা ডিকেবিএ যোদ্ধাদের কেউই লড়াইয়ে হতাহতের সংখ্যা সম্পর্কে কোনও তথ্য প্রকাশ করেনি।
১০শে নভেম্বরের পর
নভেম্বরের মধ্যে থ্রি প্যাগোডাস পাস এলাকায় বিদ্রোহী বাহিনী এবং সরকারী সৈন্যদের মধ্যে সংঘর্ষ অব্যাহত ছিল। পরের দিন, উভয় পক্ষ রকেট ফায়ার বিনিময়ের সাথে উভয় পক্ষের ছোট ছোট সংঘর্ষ চলতে থাকে। ডিকেবিএ বাহিনী অল্প সময়ের জন্য পায়থনসু শহরের নিয়ন্ত্রণ নিয়েছিল। পরে সরকারি বাহিনী বিদ্রোহীদের তাড়িয়ে দেয়। একজন থাই কর্মকর্তার মতে ভোর ৪টা থেকে ৬টা এর মধ্যে উভয় পক্ষ অন্তত ৩০টি রকেট নিক্ষেপ করেছে। উভয় বিদ্রোহী গত কয়েকদিন ধরে তাদের সংখ্যা আরও শক্তিশালী করেছে বলে মনে করা হচ্ছে। ডিকেবিএ বিদ্রোহী ওয়াও লের ঘাঁটিও একটি ভারী কামান হামলার মাধ্যমে সরকারী বাহিনী ধ্বংস করে।
১২ নভেম্বর আল-জাজিরা ইংলিশ রিপোর্ট করেছে যে ডিকেবিএ সরকারের প্রত্যাশিত ক্র্যাকডাউন মোকাবেলায় কারেন ন্যাশনাল লিবারেশন আর্মির সাথে বাহিনীতে যোগ দিয়েছে। উভয় পক্ষের রকেট গুলি বিনিময়ের পর ফের সংঘর্ষ শুরু হয়। যুদ্ধের সময় টিনেতায়ার মঠের কাছে একটি আরপিজি বিস্ফোরণ ঘটে এবং এতে ৩ জন বেসামরিক ব্যক্তি আহত হয় যাদেরকে নিকটবর্তী হাসপাতালে নিয়ে যাওয়া হয়।
রিপোর্টার টিভি
রিপোর্টার টিভি ভারতে মালয়ালম ভাষার একটি সংবাদভিত্তিক টিভি চ্যানেল।
ইতিহাস
চ্যানেলটি ২০১১ সালের ১৩ মে যাত্রা শুরু করে। চ্যানেলটি দক্ষিণ ভারতের প্রথম সংবাদভিত্তিক এইচডি চ্যানেল। চ্যানেলটির আন্তর্জাতিক অফিস দুবাই মিডিয়া সিটিতে অবস্থিত।
মালিকানা
চ্যানেলটি কোচিভিত্তিক ইন্দো এশিয়ান নিউজ চ্যানেল প্রাইভেট লিমিটেডের মালিকানাধীন।
সোমা বিশ্বাস
সোমা বিশ্বাস (জন্ম ১৬ মে ১৯৭৮ রাণাঘাট) একজন ভারতীয় ক্রীড়াবিদ যিনি মূলত হেপ্টাথেলনে অংশ নেন। উনি কলকাতায় বাস করেন। ২০০২ বুসান এশিয়ান গেমসে রূপো জিতে উনি প্রথম প্রচারের আলো পান। ২০০৬ দোহা এশিয়ান গেমসে উনি আরো একটি রূপো জয় করেন।
বাহিরগ্রাম
বাহিরগ্রাম ভারতের পশ্চিমবঙ্গ রাজ্যের পূর্ব মেদিনীপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বাহিরগ্রাম শহরের জনসংখ্যা হল ৮২৮৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বাহিরগ্রাম এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী।
এনামুল হক জুনিয়র
এনামুল হক (জন্ম: ৫ ডিসেম্বর, ১৯৮৬) সিলেটে। তিনি এনামুল হক জুনিয়র নামেও পরিচিত। যা তাকে অন্য এনামুল হক থেকে আলাদা করে যিনিও বাংলাদেশ দলের হয়ে খেলেছেন পূর্বেই, কিন্তু তিনি এনামুল হক জুনিয়রের সাথে কোন দিক থেকেই সম্পর্কিত নন। এনামুল হক জুনিয়র বাংলাদেশ জাতীয় ক্রিকেট দলের একজন খেলোয়াড়। তিনি বর্তমানে সিলেট বিভাগের হয়ে খেলছেন।
তিনি একজন ডান হাতি ব্যাটসম্যান এবং একজন স্লো লেফট আর্ম ডেলিভারির বোলার। তিনি ২০০৩ সালে ইংল্যান্ডের বিপক্ষে ঢাকায় টেস্টে অভিষেক করেন। ২০০৪ এর এপ্রিলে বাংলাদেশ ক্রিকেট বোর্ড এনামুলের সাথে ছয় মাসের রুকি চুক্তি সই করে।
জিম্বাবুয়ে ক্রিকেট দল ২০০৫-এর জানুয়ারিতে ২-টি টেস্ট এবং ৫-টি ওডিআই খেলতে বাংলাদেশ সফরে আসে। ২০০৪-এ জিম্বাবুয়ের খেলোয়াড়দেরকে টেস্ট ক্রিকেট থেকে সাময়িক বরখাস্ত করায়, তাদের বাংলাদেশ সফর তাদেরকে অনেক ভোগান্তিতে ফেলে। কারণ তাদের ১৬ সদস্যের দলের মধ্যে শুধু তাদের অধিনায়ক-ই এমন একজন খেলোয়াড় ছিলেন যিনি ৯-টির বেশি টেস্ট খেলেছেন। অন্যদিকে বাংলাদেশ ছিল তাদের ক্ষেত্রে অনেক অভিজ্ঞ দল। এবং বাংলাদেশ জিম্বাবুয়ের বিপক্ষেই তাদের প্রথম টেস্ট ম্যাচ জয়লাভ করে। প্রথম ইনিংসে কোন উইকেট না নিলেও এনামুল হক জুনিয়র দ্বিতীয় ইনিংসে ৪৫ রান দিয়ে ৬ উইকেট নিয়ে দলকে বিজয় আনিয়ে দেন। ৬/৪৫ এটি ছিল তখন বাংলাদেশের হয়ে টেস্টে করা কোন খেলোয়াড়ের বেস্ট বোলিং ফিগার। দ্বিতীয় টেস্টটি ড্র করার মাধ্যমে বাংলাদেশ তাদের প্রথম টেস্ট সিরিজ জয় করে। এক ইনিংসে এনামুল হক জুনিয়র ৭/৯৫ নেন এবং নিজেই নিজের গড়া পূর্বের রেকর্ড ভেঙ্গে ফেলেন। এবং এক টেস্ট ম্যাচে দুই ইনিংস মিলিয়ে তিনি ১২/২০০ দিয়ে তিনি সর্ব যুবা খেলোয়াড় হিসেবে রেকর্ড করেন যিনি মাত্র ১৮ বছর ৪০ দিন বয়সে টেস্টে ১০ উইকেট নিয়েছেন। এনামুলের আগে এই রেকর্ডটি ছিল পাকিস্তানের ওয়াসিম আকরামের।
রাজশাহী বিভাগের বিপক্ষে ২০০৫ সালের ডিসেম্বরে এনামুল প্রথম শ্রেণীর ক্রিকেট ক্যারিয়ারের শততম উইকেট নেন রফিকুল ইসলামকে আউট করার মাধ্যমে, যা ছিল কট এন্ড বোল্ড। ২০০৭ সালে খুলনা বিভাগের বিপক্ষে তিনি ইমরুল কায়েসকে আউট করার মাধ্যমে ২০০-তম প্রথম শ্রেণীর ক্রিকেট ক্যারিয়ারের উইকেট নেন।
তিন বছরের বিরতির পর, ২০০৯ সালে তিনি জাতীয় দলের হয়ে ওডিআই খেলেতে ফিরে আসেন। তাকে জিম্বাবুয়ের বিপক্ষে ৩ ম্যাচ এবং শ্রীলঙ্কা ও জিম্বাবুয়ের বিপক্ষে ত্রিদেশীয় সিরিজ খেলতে তাকে দলে নেওয়া হয়। তাকে দলে নেওয়া হয় বাংলাদেশের নিয়মিত স্পিনার আব্দুর রাজ্জাকের জায়গায় এবং জিম্বাবুয়ের বিপক্ষে তার ভাল রেকর্ড রয়েছে বলে। ২০০৯ সালের অক্টোবরে জিম্বাবুয়ে ৫-টি ওডিআই খেলতে বাংলাদেশ সফরে আসে। সিরিজের চতুর্থ ম্যাচে এনামুল তার ওডিআই ক্যারিয়ারের সেরা বোলিং ফিগার ৩/১৬ করেন এবং তার ওডিআই ক্যারিয়ারের ৫০-তম উইকেট নেন যখন তিনি এলটন চিগাম্বুরাকে কট এন্ড বোল্ড করে আউট করেন। ডিসেম্বরে এনামুল সেই ১৩ খেলোয়াড়ের একজন হন যাদের সাথে বিসিবি এক বছরের চেন্ত্রাল কন্ট্রাক্ট করেছে। কিন্তু বোর্ড যখন ২০১০ সালে সেন্ট্রাল কন্ট্রাক্টের তালিকা প্রকাশ করল সেখানে এনামুল ছিলেননা। এক ইনিংসে চার উইকেটের বেশি না নিয়ে চার বছর অতিবাহিত হওয়ার পর, নভেম্বর ২০১১-তে তিনি এক ম্যাচে পরপর ৫ উইকেট করে নেন এবং এক ম্যাচে তার বোলিং ফিগার দাড়ায় ১০/৭৭। ম্যাচটি ছিল ঢাকা মেট্রোপলিসের বিপক্ষে। ২১-ই ডিসেম্বর ২০১১, খুলনা বিভাগের বিপক্ষে তিনি ৫/৯৫ ফিগারের মাধ্যমে তিনি প্রথম বাংলাদেশি বোলার হন যিনি তার প্রথম শ্রেণীর ক্রিকেট ক্যারিয়ারে ৩০০ উইকেট নিয়েছেন।
২০১২ সালে ফেব্রুয়ারিতে অনুষ্ঠিত বাংলাদেশ ক্রিকেট বোর্ড কর্তৃক আয়োজিত বাংলাদেশ প্রিমিয়ার লীগে ৬-টি দল দেওয়া হয় (বর্তমানে ৭-টি)। খেলোয়াড় ক্রয়ের জন্য একটি নিলাম অনুষ্ঠান আয়োজন করা হয়, এবং এনামুলকে ৫৫,০০০ ডলার ব্যয় করে চিটাগং কিংস কিনে নেয়। সেখানে তিনি দলের হয়ে ৯ ম্যাচে ১৩ উইকেট নেন। বিপিএল শেষ হওয়ার সাথে সাথেই তাকে এশিয়া কাপ ২০১২-র বাংলাদেশের ওডিআই স্কোয়াডে নেওয়া হয়।
২০১৩ সালে ওলভারহ্যাম্পটন ক্রিকেট ক্লাবের হয়ে বারমিংহেম প্রিমিয়ার লীগ খেলার জন্য বিদেশি খেলোয়াড় হিসেবে নিয়ে যাওয়া হয়। এই টুর্নামেন্টে তিনি ১১ ম্যাচ খেলে ৩০ উইকেট নেন। এবং বাংলাদেশের নাম উজ্জ্বল করেন।
কাশিমনগর রেলওয়ে স্টেশন
কাশিমনগর রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে কাশিমনগর রেলওয়ে স্টেশন তৈরি করা হয়।
উম্ম আল কোয়াইন আমিরাত
উম্ম আল কোয়াইন (أمّ القيوين) সংযুক্ত আরব আমিরাতের সাতটি আমিরাতের মধ্যে অন্যতম আমিরাত। রাষ্ট্রের উত্তরে এর অবস্থান। সৌদ বিন রশিদ আল-মুয়াল্লা উম্ম আল কোয়াইনের শাসক। ২০০৩ সালে এখানকার লোকসংখ্যা ছিল ৬২,০০০ এবং এর আয়তন । সাতটি আমিরাতের মধ্যে উম্ম আল কোয়াইনে সবচেয়ে কম লোকের বসবাস রয়েছে।
ইতিহাস
উম্ম আল কোয়াইনের প্রত্নতাত্ত্বিক গুরুত্ব রয়েছে এবং এখানে বিভিন্ন প্রাচীন নিদর্শন খুজে পাওয়া গেছে। প্রত্নতাত্ত্বিক নিদর্শন থেকে জানা যায় যে খ্রিষ্টপূর্ব ৫ম সহস্রাব্দে মেসোপটেমিয়ার সাথে এখানকার বাসিন্দাদের যোগাযোগ ছিল।
ব্রোঞ্জ যুগে (৩০০০-১৩০০ খ্রিষ্টপূর্ব) এই অঞ্চলে আধা-যাযাবর গোত্রের উপস্থিতি ছিল। তামা গলানোর উদ্দেশ্যে স্থানীয় একাশিয়া কাঠ সংগ্রহের জন্য তারা দলবদ্ধ হয়ে এক স্থান থেকে অন্য স্থানে ঘুরে বেড়াত। এই ধাতু পারস্য উপসাগরের সব গুরুত্বপূর্ণ বন্দরে প্রেরণ করা হত। তামার ব্যবসা এই অঞ্চলে সমৃদ্ধি অর্জন করে। এই যুগে কৃষির উন্নতি হয় এবং বিভিন্ন শস্য চাষ হতে থাকে। উম্মুন নার যুগে এখানে ভবন, দুর্গ নির্মিত হয়। এই যুগের অন্যতম স্থাপনা হল বৃত্তাকার সমাধি।
কোরা ক্রেন
থাম্ব| স্টিফেন ক্রেন এবং একজন মহিলাকে কিছু গবেষক মনে করেছিলেন কোরা ক্রেন। কোরা ক্রেন, জন্ম কোরা এথেল ইটন হাওয়ার্থ (জুলাই ১২, ১৮৬৮ – সেপ্টেম্বর ৫, ১৯১০) ছিলেন একজন মার্কিন ব্যবসায়ী, নাইটক্লাব এবং যৌনপল্লির মালিক, লেখক এবং সাংবাদিক। তিনি ১৮৯৬ থেকে ১৯০০ সালে তার মৃত্যু পর্যন্ত লেখক স্টিফেন ক্রেনের সাধারণ আইনি স্ত্রী হিসাবে বেশি পরিচিতি এবং তার নাম গ্রহণ করেন যদিও তারা কখনও বিয়ে করেননি। তিনি তার দ্বিতীয় স্বামী, ক্যাপ্টেন ডোনাল্ড উইলিয়াম স্টুয়ার্টের সাথে আইনত বিবাহিত ছিলেন, একজন ব্রিটিশ সামরিক অফিসার, যিনি ভারতে এবং তারপর গোল্ড কোস্টের ব্রিটিশ বাসিন্দা হিসাবে কাজ করেছিলেন, যেখানে তিনি গোল্ডেন স্টুলের যুদ্ধে (১৯০০) একজন গুরুত্বপূর্ণ ব্যক্তি ছিলেন।
উম্ম আল কোয়াইন আমিরাত
ইতিহাস
১৮শ শতাব্দীর মধ্যভাগে আল আলি গোত্র তাদের রাজধানী আল-সিন্নিয়া থেকে এখানে স্থানান্তরের পর মূলত উম্ম আল কোয়াইনের আধুনিক ইতিহাস শুরু হয়। ১৭৭৫ সালে আল আলি গোত্রের আল মুয়াল্লা শাখার প্রতিষ্ঠাতা শেখ মাজিদ আল মুয়াল্লা উম্ম আল কোয়াইনে স্বাধীন রাজ্য স্থাপন করেন।
১৮২০ সালের ৮ জানুয়ারি শেখ প্রথম আবদুল্লাহ যুক্তরাজ্যের সাথে সাধারণ উপকূলীয় চুক্তি স্বাক্ষর করেন। এর মাধ্যমে উসমানীয়দের দূরে রাখার জন্য ব্রিটিশদের নিরাপত্তা গ্রহণ করা হয়। আজমান, দুবাই, রাস আল-খাইমাহ ও শারজাহর মত উম্মুল কুয়াইনও ভারতের রুটের উপর অবস্থিত হওয়ায় একে তিনটি গান স্যালুট মর্যাদার রাজ্য হিসেবে স্বীকৃতি দেয়া হয়।
১৯৭১ সালের ২ ডিসেম্বর শেখ দ্বিতীয় আহমেদ প্রতিবেশী আবুধাবি, দুবাই, শারজাহ, আজমান ও ফুজাইরাহর সাথে যুক্ত হয়ে সংযুক্ত আরব আমিরাত গঠনে অংশ নেন। রাস আল-খাইমাহ ১৯৭২ সালে তাতে যোগ দেয়।
জলবায়ু
নভেম্বর থেকে মার্চ পর্যন্ত গড় তাপমাত্রা দিনে এবং রাতে  থাকে, তবে তা গ্রীষ্মে  পর্যন্ত পৌছাতে পারে। সেসময় আর্দ্রতা বৃদ্ধি পায়। বছরে গড় বৃষ্টিপাতের পরিমাণ । দিনের বেলা উপকূলীয় এলাকায় সমুদ্রের ঠান্ডা বাতাস প্রবাহিত হয়।
সংস্কৃতি
এখানকার সংস্কৃতিতে ইসলাম ও ঐতিহ্যবাহী আরব প্রথা লক্ষ্য করা যায়। শুক্রবারের পবিত্রতা বিবেচনা করে ২০০৬ সালে শুক্র-শনি এই দুইদিনকে সাপ্তাহিক ছুটির দিন ধার্য করা হয়।
প্রকৃতি
আল-সিন্নিয়াহ দ্বীপ সংযুক্ত আরব আমিরাতে Phalacrocorax nigrogularis প্রজাতির সবচেয়ে বড় আবাসস্থল। এটি পৃথিবীতে এই প্রজাতির তৃতীয় বৃহত্তম আবাসস্থল। এখানে আরব গেজেল হরিণ রয়েছে। সমুদ্রসম্পদে প্রাচুর্য ও বৈচিত্রের দেখা পাওয়া যায়। সমুদ্রে ব্ল্যাকটিপ রীফ হাঙর ও সবুজ সাগর কাছিম দেখতে পাওয়া যায়। আল-সিন্নিয়াহ ও মূল ভূখন্ডের মধ্যবর্তী স্থানে খুর আল-বাইদা নামে বালি ও কাদার প্রশস্ত স্থান রয়েছে। এখানে হাঁস দেখতে পাওয়া যায়।
পর্যটন
উম্মুল কুয়াইনের পর্যটন স্থলের মধ্যে রয়েছে:
ইন্টার মায়ামি ফুটবল ক্লাবের রেকর্ড ও পরিসংখ্যানের তালিকা
ইন্টার মায়ামি ফুটবল ক্লাব হলো ফ্লোরিডার মায়ামিভিত্তিক একটি মার্কিন পেশাদার ফুটবল ক্লাব, যারা মেজর লিগ সকারে খেলে থাকে।
এটি ইন্টার মায়ামি ফুটবল ক্লাবের রেকর্ডের তালিকা, যেখানে ২০২০-এর প্রারম্ভিক মৌসুম থেকে বর্তমান সময়কাল পর্যন্ত অন্তর্ভুক্ত।
খেলোয়াড়ের রেকর্ড
স্কোয়াডের বর্তমান খেলোয়াড়দের গাঢ় করে দেওয়া হয়েছে।
আবদুল গণি আবদুল হামিদ
thumb|আবদুল গণি আবদুল হামিদ আবদুল গণি আবদুল হামিদ (১৩ এপ্রিল, ১৯৩৩ – ১৩ এপ্রিল, ২০১৪, সিঙ্গাপুরে), (সাধারণত এ. গনি হামিদ বা আবদুল গণি হামিদ নামে পরিচিত; তাঁর ছদ্মনাম লাজুয়ার্দি নামেও পরিচিত) একজন পুরস্কার প্রাপ্ত সিঙ্গাপুরের লেখক, কবি এবং শিল্পী। হামিদ ইংরেজি ও মালয় ভাষায় কয়েকশ গল্প লিখেছেন এবং ৬০টিরও বেশি শিল্প প্রদর্শনীতে অংশ নিয়েছেন। তিনি ১৯৯৭ সালে অনুগেরাহ টুন সেরি লানং পুরস্কার, ১৯৯৯ সালে সাহিত্যের জন্য সাংস্কৃতিক পদক এবং ১৯৯৯ সালে দক্ষিণ-পূর্ব এশিয়া লেখা পুরস্কার পেয়েছিলেন।
জীবন এবং কর্মজীবন
হামিদের জন্ম ১৩ এপ্রিল ১৯৩৩ সালে সিঙ্গাপুরের পূর্ব কোস্ট রোড কামপং সিগলেপে (বর্তমানে কামপুং বাহু)-তে জন্মগ্রহণ করেছিলেন। মাধ্যমিক বিদ্যালয়ে অধ্যয়নকালে, তিনি স্থানীয় মালয় সংবাদপত্র ও ম্যাগাজিনগুলিতে নিজের লেখা কবিতা এবং নিবন্ধ পাঠিয়েছিলেন এবং একটি যুব উৎসব চলাকালীন তাঁর শিল্প প্রদর্শনীর উদ্বোধনী করেছিলেন। পড়াশোনা শেষে, তিনি কেপেল হারবারের বৈদ্যুতিক বিভাগে শিক্ষানবিশ হিসাবে কাজ করেছিলেন, এরপরে তিনি পাবলিক ইউটিলিটি বোর্ডে ক্লার্ক হিসাবে চাকরি পেয়েছিলেন, পরে যা সিঙ্গাপুর পৌরসভা নামে পরিচিত হয়। ১৯৮৮ সালে তিনি সে চাকুরি ছেড়ে দেন।
শিক্ষা
হামিদ র‌্যাফেলস ইনস্টিটিউশন থেকে মাধ্যমিক পড়াশোনা শেষ করেছিলেন।
হজ্বের ইতিহাস
ইসলামি লেখকরা দাবী করেন যে এটি নবি ইবরাহিমের সময় থেকে ইসলামি নবি মুহাম্মদ দ্বারা ইসলামি হজ্ব প্রতিষ্ঠার মাধ্যমে বর্তমান হজ্ব পর্যন্ত শুরু হয়েছিল, যেখানে লক্ষ লক্ষ মুসলমান তাদের বার্ষিক তীর্থযাত্রা পালন করেন।
ইসলামি বিবরণ মতে হযরত ইব্রাহিম (আব্রাহাম) এর সময়ে হজব্রত পালন প্রবর্তন করা হয়েছিল । ঈশ্বরের আদেশের ভিত্তিতে তিনি কাবা নির্মাণ করেছিলেন যা হজ্বের গন্তব্য হয়ে যায়। প্রাক-ইসলামি আরবে পৌত্তলিক আরবদের জন্য কাবা তখনও তাদের উপাসনার কেন্দ্রবিন্দু ছিল । ইসলামি হজ্বের বর্তমান প্যাটার্নটি মুহাম্মদ দ্বারা প্রতিষ্ঠিত হয়েছিল,  ৬৩২ খ্রিস্টাব্দের দিকে, যিনি পৌত্তলিক আরবদের প্রাক-ইসলামিক তীর্থযাত্রার সংস্কার করেছিলেন। মধ্যযুগীয় সময়কালে, হজ্বযাত্রীরা বসরা, দামেস্ক এবং কায়রো প্রভৃতি প্রধান শহরে জড়ো হত এবং দশ হাজার হজ্বযাত্রীরা সমন্বয়ে দলে দলে  কাফেলাবদ্ধ হয়ে হজ্বব্রত পালনে মক্কায় গমন করেন।
উৎস
ইসলামি বর্ণনা অনুসারে হযরত ইব্রাহিম (আব্রাহাম) এর সময়ে হজ্ব ব্রত পালন চালু হয়েছিল। আল্লাহর আদেশে নবি ইব্রাহিম তার স্ত্রী হাজেরা (হাজর) এবং তার পুত্র ইসমাইলকে সঙ্গে অল্প খাবার ও জল দিয়ে প্রাচীন মক্কা প্রান্তরে এনে রেখেছিলেন - যা শীঘ্রই শেষ হয়েছিল। মক্কা তখন ছিল বসতি হীন জনমানব শূন্য একটি জায়গা।
প্রাক-ইসলামি আরব
প্রাক ইসলামি আরবরা বিভিন্ন দেবতার পুজারী ছিল। কাবা তখনও তাদের উপাসনার কেন্দ্রবিন্দু ছিল,  এবং দেবদূতদের মূর্তি ও চিত্র দ্বারা ভরা ছিল । বার্ষিক তীর্থযাত্রা মরসুমে দেশ-বিদেশের লোকেরা কাবা ঘুরে দেখতেন। কুরাইশ গোত্রটি তীর্থযাত্রীদের বিনোদন ও সেবা দেওয়ার দায়িত্বে ছিল। শিবলি নোমানী উল্লেখ করেছেন যে, পৌত্তলিক আরবরা তাদের তীর্থযাত্রার সময় কিছু অশুচি অনুষ্ঠানের প্রচলন করেছিলেন। আজকের হজের বিপরীতে তারা সাফা ও মারওয়া পাহাড়ের মাঝে হাঁটেনি এবং আরাফাতে জড়ো হয়নি। কেউ কেউ পুরো তীর্থযাত্রায় নীরবতা বজায় রাখত। কুরাইশ গোত্রের লোক ব্যতীত অন্যরা উলঙ্গ অবস্থায় তাওয়াফ করত।
মুহাম্মদ এবং হজ্ব
হজের বর্তমান প্যাটার্নটি ইসলামী নবী মুহাম্মদ দ্বারা প্রতিষ্ঠিত হয়েছিল যিনি পৌত্তলিক আরবদের প্রাক-ইসলামিক তীর্থযাত্রার সংস্কার করেছিলেন।
কৌশল সিলভা
জয়ন কৌশল সিলভা (කෞෂාල් සිල්වා; জন্ম: ২৭ মে, ১৯৮৬) শ্রীলঙ্কার কলম্বোয় জন্মগ্রহণকারী আন্তর্জাতিকমানের ক্রিকেটার। শ্রীলঙ্কা ক্রিকেট দলের অন্যতম সদস্য কৌশল টেস্ট ক্রিকেট খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের হয়েও খেলছেন। ক্রিকেট খেলায় তিনি মূলতঃ ডানহাতি ব্যাটসম্যান ও উইকেট-কিপারের ভূমিকায় অবতীর্ণ হন।
খেলোয়াড়ী জীবন
২০০১/০২ মৌসুমে প্রথম-শ্রেণীর ক্রিকেটে কৌশল সিলভার আত্মপ্রকাশ ঘটে। ২০০৯ সালে শ্রীলঙ্কা এ দলের সদস্য হিসেবে অন্তর্ভুক্ত হন। ২০১১ সালের অক্টোবর মাসে সংযুক্ত আরব আমিরাতে অনুষ্ঠিত পাকিস্তান ক্রিকেট দলের বিপক্ষে টেস্ট ক্রিকেটে অভিষেক ঘটে তার। ২০১১ সালের শেষদিকে দক্ষিণ আফ্রিকা সফরের জন্য মনোনীত হন। কিন্তু প্রথম টেস্টের পর তিনি বাদ পড়ে যান।
২৮ জানুয়ারি, ২০১৪ তারিখে বাংলাদেশ সফরে শের-ই-বাংলা জাতীয় স্টেডিয়ামে বাংলাদেশ ক্রিকেট দলের বিপক্ষে অনুষ্ঠিত ১ম টেস্টের ১ম ইনিংসে তিনি তার ১ম সেঞ্চুরি করেন।
রেলিডি
রেলিডি (Rallidae) ছোট ও মাঝারি আকারের একদল পাখির একটি গোত্র। এ গোত্রে যথেষ্ট পরিমাণ বৈচিত্র্য রয়েছে। বিভিন্ন প্রজাতির ঝিল্লি, কুট, পানমুরগি, কালেম ইত্যাদি এ গোত্রের অন্তর্গত। এ সকল প্রজাতি সাধারণত জলাভূমি ও জলজ প্রতিবেশে বসবাস করে। পৃথিবীর কেবলমাত্র শুষ্ক মরুভূমি, মেরু অঞ্চল ও পার্বত্য এলাকা ছাড়া স্থলভূমির সর্বত্রই এসব প্রজাতি দেখা যায়। অ্যান্টার্কটিকা ছাড়া সকল মহাদেশেই এদের দেখা যায়। কয়েক প্রজাতির ঝিল্লির বিস্তৃতি কেবল দ্বীপসমূহে সীমাবদ্ধ (যেমন- গুয়াম ঝিল্লি)। জলাভূমির আশেপাশে ঘন ঝোপঝাড় এদের প্রিয় এলাকা।
এদের প্রায়ই জলাভূমির ধারে কাদা, জলজ উদ্ভিদ ও তৃণভূমিতে চরে বেড়াতে দেখা যায়। তবে কিছু প্রজাতি পানিতে ভেসে ঘুরে বেড়ায়। রেলিডি গোত্রের অধিকাংশ প্রজাতির খাটো, গোলাকৃতির ছড়ানো ডানা রয়েছে। তবে কিছু প্রজাতির পাখি উড়তে সম্পূর্ণ অক্ষম। বিপদ দেখলে এরা উড়ে না গিয়ে দৌড়ে পালানোর চেষ্টা করে। শত্রু খুব কাছে চলে আসলে তবে উড়াল দেয়। কয়েকটি প্রজাতি স্বভাবে পরিযায়ী। এদের দৃষ্টিগ্রাহ্য ঠোঁট থাকে। ঠোঁটের বর্ণ সাধারণত দেহের রঙের তুলনায় উজ্জ্বল হয়। পা মজবুত ও লম্বা এবং জলকাদায় চলাচলের উপযোগী। তবে কিছু প্রজাতির পা খাটো। এরা সবাই খুব ভাল সাঁতারু।
গণসমূহ
thumb|right|[[ডাহুক, Rallina fasciata]] thumb|right|[[পান্তা ঝিল্লি, Rallus aquaticus]] thumb|right|[[লালবুক গুরগুরি (Porzana fusca)]]
ঋষ্যশৃঙ্গ
ঋষ্যশৃঙ্গ হিন্দু-বৌদ্ধ পুরাণে বর্ণিত চরিত্র, যার হরিণের শিং ছিলো।
জন্ম বৃত্তান্ত
অমোঘবীর্য, ব্রহ্মার তুল্য তেজস্বী, মহর্ষি বিভাণ্ডক অত্যন্ত শুদ্ধচিত্ত হলেও একদিন স্নান করবার সময় উর্বশীকে দেখে কামাসক্ত হলেন। মুনির ঔরসে উর্বশীর গর্ভে ঋষ্যশৃঙ্গ জন্মায়। পুত্রের জন্মের পর উর্বশী স্বর্গে ফিরে গেলে বিভাণ্ডকের মনে খুব ক্রোধ জন্মায়। তাই সে নিজের পুত্রকে নারীদের সংশ্রব থেকে দূরে রাখার জন্য এক নির্জন ও গভীর অরণ্যে প্রবেশ করেন। সেই থেকে ঋষ্যশৃঙ্গ একা বেড়ে ওঠে প্রকৃতির কোলে। ঋষ্যশৃঙ্গ সেইকালেই তপস্যার জন্য জগদ্বিখ্যাত হয়েছিলেন। তিনি জন্মাবধি তাঁর পিতা বিভাণ্ডককেই চিনতেন। এবং আশ্রমব্যতীত বহির্জগতের আর কিছু জানতেন না।
অঙ্গদেশে আগমন
এই একই সময়ে মহারাজ দশরথের মিত্র লোমপাদ (রামায়ণ মতে 'রোমপাদ') অঙ্গদেশে রাজত্ব করতেন। [তিনি কোনো একসময়ে এক ব্রাহ্মণের সঙ্গে মিথ্যাচার করেছিলেন। সেই কারণে ঐ ব্রাহ্মণ  তাঁকে পরিত্যাগ করলেন এবং লোমপাদ তাঁর রাজপুরোহিতের সঙ্গেও খারাপ ব্যবহার করলেন। ফলে দেবরাজ ইন্দ্র তাঁর রাজ্যে বর্ষণ করা বন্ধ করে দিলেন।]
তাঁর রাজ্যে বহুকাল বৃষ্টি না হওয়ায় রাজ্যে শস্য ফলন হচ্ছিল না। তখন রাজা তাঁর মন্ত্রী-অমাত্য দের সঙ্গে পরামর্শ করতে বসলেন। মন্ত্রীরা তাঁকে বললেন, যেহেতু তিনি ব্রাহ্মণ এবং রাজপুরোহিতের সঙ্গে খারাপ ব্যবহার করেছেন, তাই তাঁর রাজ্যে বর্ষণ হয়না। যদি তিনি প্রায়শ্চিত্ত করেন এবং বিভাণ্ডকপুত্র ঋষ্যশৃঙ্গকে নিয়ে আসেন, তবে তাঁর রাজ্যে অবশ্যই বৃষ্টি হবে। কিন্তু মহর্ষি বিভাণ্ডক অতি ক্রোধী ঋষি, তাই কোনো মন্ত্রী বা অমাত্য ঋষ্যশৃঙ্গকে আনতে যেতে চাইলেন না। তখন লোমপাদ একদল বারাঙ্গনাকে পাঠাল ঋষ্যশৃঙ্গকে আনতে।
বারাঙ্গনারা বিভাণ্ডকের আশ্রমে গিয়ে ঋষ্যশৃঙ্গকে প্রলুব্ধ করল। ঋষ্যশৃঙ্গ নারীবিষয়ে কোনো জ্ঞান রাখতেন না। ফলে বণিতারা তাঁকে ছলাকলা ও নানাবিধ বস্তু দ্বারা লুব্ধ করে লোমপাদের রাজ্যে নিয়ে যেতে সমর্থ হলেন। ঋষ্যশৃঙ্গ অঙ্গরাজ্যে প্রবেশ করামাত্র রাজ্যে বর্ষণ শুরু হলো। লোমপাদের উদ্দেশ্য চরিতার্থ হলো। তিনি কৃতজ্ঞচিত্তে ঋষ্যশৃঙ্গের সাথে কন্যা শান্তার[পালিত কন্যা। শান্তাকে জন্ম দিয়েছিলেন রাজা দশরথ] বিবাহ দিলেন।
রামায়ণে বলা হয়েছে, লোমপাদ-ঋষ্যশৃঙ্গ'র ঘটনার বিষয়ে ভগবান সনৎকুমার খষিদের নিকট ভবিষ্যদ্বাণী করেছিলেন।
দশরথের পুত্রেষ্টি যজ্ঞ
মন্ত্রী সুমন্ত্রই দশরথকে সনৎকুমারের ভবিষ্যদ্বাণী শুনিয়েছিলেন। সত্যযুগে ভগবান সনৎকুমার ঋষিদের বলেছিলেন যে, অপুত্রক দশরথ ঋষ্যশৃঙ্গকে দিয়ে যজ্ঞ করবে, তার ফলেই দশরথের লোকবিখ্যাত চারপুত্রের জন্ম হবে।
সনৎকুমারের ভবিষ্যদ্বাণী শুনেই দশরথ ঋষ্যশৃঙ্গকে আনবার জন্য লোমপাদের কাছে লোক পাঠালেন। ঋষ্যশৃঙ্গকে নিয়ে যাবার কারণ জেনে নিয়ে লোমপাদ অবিলম্বেই শান্তা-ঋষ্যশৃঙ্গ কে অযোধ্যায় পাঠিয়ে দিলেন। সস্ত্রীক ঋষ্যশৃঙ্গ দশরথের নিকটেই অতিথি হয়ে বাস করতে লাগলেন।
বসন্তকালে সংবৎসর পূর্ণ হলে দশরথ যজ্ঞ করতে বসলেন। যজ্ঞের স্থান ছিল সরযূ নদীর উত্তর তীর। নানাদেশ হতে রাজা-মহারাজা ও ঋষি-মুনিদের
আগমন হলো। ঋষ্যশৃঙ্গ ও অন্যান্য ঋষিরা মন্ত্রের মাধ্যমে ইন্দ্রাদি দেবতাদের আহ্বান করলেন। বেদবিধি অনুসারে আহুতি দিলেন। যজ্ঞের শেষে দশরথ যে দক্ষিণা দিলেন, ঋষ্যশৃঙ্গ ও বশিষ্ট সেই সবগুলো ব্রাহ্মণদের মধ্যে ভাগ করে দিলেন।
অতঃপর ঋষ্যশৃঙ্গ অথর্ববেদের নিয়মানুসারে পুত্রেষ্টি যজ্ঞ করলেন। বিষ্ণুর চারি অংশে দশরথের চারপুত্রের জন্ম হল।
যজ্ঞের শেষে ঋষ্যশৃঙ্গ সস্ত্রীক লোমপাদের রাজ্যে চলে গেলেন। এবং যতদিনে তাঁদের একটি পুত্রের জন্ম হয়, ততদিন সেখানে থেকে তারপর পিতা বিভাণ্ডকের কাছে চলে গেলেন।
ভরবেগের নিত্যতা
পদার্থবিজ্ঞান এবং রসায়ন-এ ভরবেগের নিত্যতা সূত্র (বা  রৈখিক ভরবেগের নিত্যতা সূত্র) বলে যে কোনও বদ্ধ সিস্টেম-এ ভরবেগ স্থির থাকে।  ভরবেগকে তাই বলা হয় সময়ের সাথে সাথে  সংরক্ষিত। অর্থাৎ ভরবেগ তৈরি হয় না বা ধ্বংস হয় না - কেবল রূপান্তরিত হয় বা এক রূপ থেকে অন্যতে রূপান্তরিত হয়।
ভরবেগের নিত্যতা সূত্র নোথরের উপপাদ্য দিয়ে জোরালোভাবে প্রমাণ করা যেতে পারে।
যেসব সিস্টেমে স্পেস ট্রান্সলেশন সিমেট্রি নেই তাদের ক্ষেত্রে ভরবেগের নিত্যতা সূত্র নিরূপণ করা সম্ভব নাও হতে পারে। এই ধরনের সিস্টেমগুলির উদাহরণ সাধারণ আপেক্ষিকতায় বক্র স্থান বা কনডেন্সড ম্যাটার পদার্থবিদ্যায় টাইম স্ফটিক।
ভরবেগের নিত্যতা সূত্র (কোয়ান্টিটাস মোটাস)) প্রথম রেনে দেকার্তে সূত্রবদ্ধ করেন।
নিউটোনীয় গতিবিদ্যায় ভরবেগের নিত্যতা
কোন বদ্ধ ব্যবস্থায় (এমন ভৌত ব্যবস্থা যা আশেপাশের পরিবেশের সাথে কোন ভর বিনিময় করে না) মোট ভরবেগ স্থির থাকে। এই ঘটনাই ভরবেগের নিত্যতার সূত্র হিসাবে পরিচিত যা নিউটনের গতিবিদ্যা দ্বারা বোঝানো হয়েছে। উদাহরণ হিসাবে ধরুন দুটি কণা পরস্পর ক্রিয়া করেছে। নিউটনের তৃতীয় সূত্র অনুসারে তাদের মধ্যের বল সমান এবং বিপরীত হবে। যদি কণা দুটিকে 1 এবং 2 সংখ্যা দিয়ে চিহ্নিত করা হয় তবে দ্বিতীয় সূত্র অনুসারে
. সুতরাং, ঋণাত্মক চিহ্ন ইঙ্গিত করছে যে বল দ্বয় বিপরীত এবং দেখা যাচ্ছে এরা সমান,
যদি কণা দুটির ক্রিয়ার আগের বেগ হয়
u1
এবং
u2
এবং পরে হয়
v1
তবে
এই সূত্র কণাগুলির মধ্যে প্রযুক্ত বল কতটা জটিল তা বিবেচনা করে না। একইভাবে যদি বেশ কয়েকটি কণা থাকে তবে প্রতিটি জোড়া কণার মধ্যে বিনিময় ভরবেগ শূন্য পর্যন্ত যুক্ত হয়। সুতরাং ভরবেগের মোট পরিবর্তন শূন্যই থেকে যায়। এই ভরবেগের নিত্যতার সূত্র সংঘর্ষ-এর কারণে সৃষ্ট বিস্ফোরণ সহ সমস্ত ক্রিয়া-প্রতিক্রিয়ার ক্ষেত্রেই প্রযোজ্য। সাধারণভাবে বলা যায় নিউটনের সূত্রগুলি যে পরিস্থিতিতে কার্যকর নয় সেগুলির উদাহরণ হল আপেক্ষিকতা বাদ এবং ইলেট্রোডাইনামিক্স ।
নোথরের উপপাদ্য
ভরবেগের নিত্যতা সূত্র পদার্থবিদ্যার অনেক তত্ত্বের একটি সাধারণ বৈশিষ্ট্য। গাণিতিক দৃষ্টিকোণ থেকে এটিকে নোয়েদারের উপপাদ্য এর পরিণতি হিসাবে বোঝা যায়। নোথরের উপপাদ্য ১৯১৫ সালে এমি নোয়েদার দ্বারা বিকাশিত হয় এবং ১৯১৮ সালে প্রথম প্রকাশিত হয়।  এই উপপাদ্য অনুসারে, পদার্থবিদ্যার  কোনও তত্ত্বের প্রতিটি ক্রমাগত প্রতিসাম্যের একটি সংযুক্ত সংরক্ষিত পরিমাণ থাকে; যদি তত্ত্বের প্রতিসাম্য স্থান স্থানান্তর হয় তবে সংরক্ষিত পরিমাণটিকে "ভরবেগ" বলা হবে। ভরবেগের নিত্যতা সূত্র হল স্থানের স্থানান্তর প্রতিসাম্য এর ফলাফল; ভরবেগ সংরক্ষণ অভিজ্ঞতা লব্ধ ঘটনা দ্বারা বোঝানো হয় এবং পদার্থবিদ্যার তত্ত্ব বিভিন্ন স্থান অনুসারে পরিবর্তিত হয় না। দার্শনিকভাবে এটিকে বলা যেতে পারে "প্রতি স্থানের উপর কিছুই  নির্ভর করে না"। অন্য কথায়, যদি স্পেস ট্রান্সলেশন এর অবিচ্ছিন্ন প্রতিসাম্য এর অধীনে শারীরিক ব্যবস্থাটি অবিচ্ছিন্ন হয় তবে এর ভরবেগ (যা মূলত বিধিসম্মত সংমিশ্রণ সমন্বয়ের পরিমাণ) সংরক্ষণ করা হয়। বিপরীতে, যে ব্যবস্থাগুলি স্থান পরিবর্তিতায় অবিচ্ছিন্ন নয় (উদাহরণ স্থান নির্ভর ক্ষমতাবান শক্তি ক্ষেত্রে) সেখানে ভরবেগের নিত্যতা সূত্র কাজ করে না - যদি না আমরা তাদেরকে অন্য বাহ্যিক ব্যবস্থার শক্তি বিনিময় করার বিষয়টি বিবেচনা করি যাতে কি না বর্ধিত সিস্টেমের তত্ত্বটি আবার সময়ের সাথে পরিবর্তনীয় হয়ে পড়ে। ভরবেগের নিত্যতা সূত্র সীমাবদ্ধ সিস্টেমের জন্য যেমন পদার্থবিদ্যার তত্ত্বগুলিতে বৈধ তেমনি  স্পেস-টাইম-এ বিশেষ আপেক্ষিকতা এবং কোয়ান্টাম তত্ত্বেও  (কিউইডি সহ)  বৈধ।
ডাউনি (পদবি)
150px|থাম্ব|ডান|গ্যেলিক আয়ারল্যান্ডের মানচিত্রটিতে প্রায় ৯০০ খ্রিস্টাব্দের উলিডিয়া (রাজ্য) এর অধিকাংশ অঞ্চলকে দেখাচ্ছে।
ডাউনি (Downey) একটি আইরিশ পদবি বা উপাধি, ইংরেজিতে এর মানে হল যে "একটি দুর্গ একাত্মতার"। এই নামটির বৈকল্পিক বানান ডানী। আয়ারল্যান্ডের আধুনিক প্রদেশ গালওয়ে, সাউথওয়েস্ট কর্ক, কেরি, লিমেরিক, উলস্টার ও লেইনস্টার অঞ্চলে এ নামটি আদ্যিকাল থেকে পাওয়া যায় এবং এটিকে তিনটি স্বতন্ত্র পরিবারের উপাধি বলে ধারণা করা হয়। উলস্টারে, ডাউনি (var. there Devaney) হল প্রাচীন গায়েল রাজকীয় একটি উপাধি।
ডাউনি উপাধিটি সর্বপ্রথম স্কটল্যান্ডের অ্যাঙ্গাস প্রদেশের প্যারিশ চার্চ অধিক্ষেত্র বিভাজনে পাওয়া গিয়েছিল। ডাউনি এখনও বিভিন্ন জায়গায় বহুব্যবহৃত এবং প্যারিশের প্রাচীনতম একটি নাম ডাউনি।